Speak Now

Speak Now (בעברית: דַּבֵּר עכשיו) הוא אלבום האולפן השלישי של הזמרת-היוצרת האמריקאית טיילור סוויפט. את האלבום הוציאה לאור חברת התקליטים ביג משין רקורדס ב-25 באוקטובר 2010, כאלבום המשך ל-Fearless‏ (2010). Speak Now ממשיך את סגנון הקאנטרי פופ שאפיין את אלבומה הקודם, ועוסק בנושאים הנוגעים לאהבה, לרומנטיקה ולשיברון לב. אל האלבום הופנו בדרך כלל ביקורות חיוביות ממבקרי מוזיקה, שציינו לטובה את כתיבתו ונושאיו. האלבום הועמד לפרס גראמי בקטגוריית "אלבום הקאנטרי הטוב ביותר". זוהי המועמדות השנייה ברציפות של סוויפט בקטגוריה, לאחר שזכתה ב-2010 עבור אלבומה Fearless. כל שבעה עשר השירים ממהדורת הדלוקס של האלבום נכנסו למצעד הבילבורד הוט 100. בנוסף, ששת הסינגלים מהאלבום קיבלו את תואר הזהב או הפלטינה על ידי איגוד תעשיית ההקלטות האמריקאי (RIAA). בשנת 2011, יצאה סוויפט לסיבוב ההופעות "Speak Now World Tour", שנועד לקדם את האלבום. ההכנסות מ-"Speak Now World Tour" הוערכו ב-123 מיליון דולר – סיבוב ההופעות השלישי הרווחי ביותר עבור אמן קאנטרי. Speak Now הגיע למקום הראשון במצעד בילבורד 200 לאלבומים, והיה לאלבום השני ברציפות של סוויפט שעשה זאת. עם מכירות של 1.047 מיליון עותקים בשבוע הראשון, הוא הפך לאלבום עם נתון המכירות הגבוה ביותר לשבוע הבכורה מזה חמש שנים, שבוע הבכורה החמישי המוצלח ביותר בכל הזמנים עבור אישה, שבוע הבכורה השלישי הטוב ביותר בכל הזמנים לאלבום הקאנטרי (האלבום עם המכירות הגבוהות ביותר בשבוע הראשון הוא אלבומה של סוויפט, Red, שיצא שנתיים לאחר מכן) ושבוע הבכורה הטוב ביותר בארצות הברית בשנת 2010. Speak Now היה האלבום ה-16 בהיסטוריה של ארצות הברית שנמכר בלמעלה ממיליון עותקים בשבוע אחד. הוא זכה להצלחה בינלאומית והופיע בעשירייה הפותחת במצעדים בהממלכה המאוחדת, אוסטרליה ובקנדה. האלבום קיבל את תואר הפלטינה המרובעת על ידי איגוד תעשיית ההקלטות האמריקאי (RIAA), והיה השלישי ברציפות של סוויפט שעשה זאת. נכון לאוקטובר 2012 Speak Now נמכר בלמעלה מ-4.4 מיליון עותקים במדינה. ברחבי העולם, הוא נמכר בלמעלה מ-11 מיליון עותקים. כמו כן, הוא האלבום הדיגיטלי העשירי הנמכר בכל זמנים. Speak Now נכלל ברשימת "50 אלבומי הנשים הטובים ביותר בכל הזמנים" שפורסמה על ידי רולינג סטון בשנת 2012, ודורג בה במקום ה-45, כשסוויפט היא האמנית הצעירה ביותר ברשימה (בת 22). סוויפט עבדה על האלבום במשך השנתיים שקדמו ליציאתו. היא כתבה את כל ארבעה עשר השירים לבדה והפיקה את האלבום עם נייתן צ'פמן. בשידור חי באינטרנט ב-20 ביולי 2010 אמרה: ”כתבתי את כל השירים בעצמי לאלבום הזה. לא התכוונתי לכתוב בעצמי, הדבר פשוט קרה. אם אני מקבלת רעיון מעולה בשעה 3:00 לפנות בבוקר בארקנסו, ואין לי שותף לכתיבה בסביבה, אני פשוט מסיימת לכתוב אותו בעצמי”. בניתוח של המילים לשיריה של סוויפט, צוינו הנושאים של חרטה ובדידות, בדגש על "Back to December" בו ”דצמבר הוא חודש שצריך לעבור כדי שיהיה אפשר לחזור להתחלה, והוא בהחלט לא חודש מהנה במיוחד. ובכל זאת, סוויפט חוזרת לשם 'כל הזמן'. ב-"Back to December" ניתנת התנצלות לחבר לשעבר, דבר שלא עשתה בשני אלבומיה הקודמים”. מבקר המוזיקה סטיבן תומאס ארלוויין אמר שמבחינה מוזיקלית האלבום הוא ”לא התקדמות גדולה מ-Fearless, אלא שינוי עדין כלפי הפופ הטהור עם מבטא קאנטרי [...] המשמש כתבלין”. הקלטת האלבום התקיימה במספר מוקדים, דוגמת סטודיו איימילנד, אולפני בלאקבירד ואולפני קפיטול בהוליווד. לפי המנכ"ל לשעבר של ביג משין רקורדס סקוט בורצ'טה, השם המקורי של האלבום היה אמור להיות Enchanted. הוא הסביר: ”היינו בארוחת הצהריים, והיא ניגנה לי כמה שירים חדשים. הסתכלתי עליה ואמרתי 'טיילור, השירים האלה הם כבר לא על אגדות ותיכון. לא נוכל לקרוא לאלבום Enchanted, זה כבר לא המקום שאת נמצאת בו”. לאחר כמה רגעים, סוויפט בחרה בשם Speak Now, שיותר מייצג את האבולוציה שהאלבום מייצג בקריירה של סוויפט ואת ההבנה הצעירה שלה את העולם. Speak Now יצא לאור ברחבי העולם ב-25 באוקטובר 2010 בהוצאת ביג משין רקורדס. הוא היה זמין להורדה דיגיטלית גם בחנות האייטונס. העטיפה הרשמית נחשפה במגזין Us Weekly ב-18 באוגוסט 2010. כמו כן, גרסת אריך-נגן של האלבום יצאה ב-22 בנובמבר 2010. ב-20 בדצמבר 2010 יצאה גרסת קריוקי של האלבום בפורמטים של CD+G וב-DVD. מהדורת הדלוקס יצאה לאור באופן בלעדי עבור טארגט שהציגה עטיפה חלופית של סוויפט בשמלה אדומה במקום השמלה הסגולה מהעטיפה הרגילה. מהדורת הדלוקס יצאה לאור באותו היום כמו המהדורה הרגילה, אך כללה שלוש רצועות נוספות, שני שירים אקוסטיים, רמיקס פופ של "Mine", ו-30 דקות של תוכן וידאו: הווידאו קליפ של "Mine", כמו גם מאחורי הקלעים של צילום הווידאו קליפ. מהדורת הדלוקס הבינלאומית כללה את אותם התכנים כמו במהדורה הצפון אמריקאית ובנוסף גם שלוש גרסאות אמריקאיות לשירים "Mine", "Back to December" ו-"The Story of Us". ב-17 בינואר 2012, מהדורת הדלוקס הבלעדית לטארגט יצאה גם לחנויות קמעונאיות אחרות. הרצועה הפותחת את האלבום, "Mine", יצאה לאור כסינגל המוביל מתוכו. סוויפט הסבירה כי שיר הקאנטרי פופ מדבר על נטייתה לברוח מאהבה. המבקרים שיבחו אותו, אף על פי שחלקם קראו לו ”נוסחאתי”. "Sparks Fly" הולחן על ידי סוויפט כשהייתה בת 16, לפני כניסתה לתעשיית המוזיקה, ובוצע לראשונה באחד מהקונצרטים שלה בשנת 2007. היא הסבירה שהשיר מדבר על ”התאהבות במישהו שאתה אולי לא צריך להתאהב בו, אבל אתה לא יכול לעצור את עצמך כי יש כל כך הרבה חיבור וכימיה”. "Back to December" הוא הרצועה השלישית מהאלבום, ויצא כסינגל השני מתוכו. הוא זכה לביקורות חיוביות מהמבקרים, שראו אותו כאחד מרגעי השיא של Speak Now. כמו כן, הוא השיר הראשון של סוויפט שבו היא מתנצלת בפני חבר לשעבר שלה, שחלק מהמבקרים זיהו אותו כטיילור לאוטנר. שיר הנושא, "Speak Now", יצא כסינגל שיווקי, והוא שיר סיפורי מנקודת מבטה של בחורה המתפרצת לחתונה של אהובה שמתחתן עם אחרת ובניסיון לזכות בו ולמנוע ממנו להתחתן. "Dear John" הוא הרצועה הארוכה ביותר באלבום, המונה שש דקות וארבעים ושלוש שניות. השיר הוא "מכתב פתוח" לחבר לשעבר, לפי ההערכות ג'ון מאייר. הוא מדבר על ניצול ובגידה על ידי מישהו אהוב. השיר זוכה פרס גראמי, "Mean", הוא הרצועה השישית באלבום. המילים שלו מתייחסות למי שמטיל ספק ביכולתה של סוויפט לשיר. שיר הפופ "The Story of Us", נוגע במבוכה שמתרחשת בין שני אנשים אחרי שהם נפרדו. "Never Grow Up" הוא בלדה הממוענת לסוויפט כשהייתה צעירה. היא הסבירה שהוא מדבר על ”העובדה שאני לא ממש יודעת איך אני מרגישה על התבגרות”. הבלדה "Enchanted" היא הרצועה התשיעית באלבום. השיר עוסק בסוויפט שפוגשת בחור אליו היא נמשכת, אך היא תוהה אם התאהבותה המיידית היא הדדית. "Better than Revenge" הוא שיר נקמה של סוויפט בקמילה בל, השחקנית הצעירה אחריה ג'ו ג'ונאס חיזר לאחר פרידתו מסוויפט. "Innocent" נכתב בתגובה לתקרית של סוויפט עם קניה וסט בטקס פרסי הווידאו קליפים של MTV לשנת 2009. השיר מדבר על מישהו שמרגיש שאיבד את דרכו בחיים, אבל עדיין ”מחרוזות של אור בוהקות עבורו”. "Haunted" מדבר על התקופה שלאחר פרידה. בלדת הקאנטרי "Last Kiss" היא לדברי סוויפט ”סוג של מכתב למישהו”, וההשערות הן שהנמען הוא ג'ו ג'ונאס. רצועת הסיום "Long Live" היא על הלהקה שלה ואוהדיה. השיר הוא מבט לעתיד, שתוהה מהו הסיפור שיסופר אז על מה שקורה היום. סוויפט אמרה כי ”השיר הזה בשבילי הוא כמו להסתכל באלבום תמונות של כל טקסי הפרסים, מופעי האצטדיון, וכל הידיים של הקהל באוויר. זה שיר האהבה הראשון שכתבתי עבור הקבוצה שלי”. Speak Now זכה לביקורות חיוביות בדרך כלל ממבקרי מוזיקה. לפי האתר Metacritic, אשר משקלל את הציון הממוצע לפי ביקורות ודירוגים ממבקרים נבחרים, האלבום קיבל ציון של 77. ב-AllMusic שיבחו את מילות השירים הבוגרות של וסוויפט וציינו כי היא ” כותבת מנקודת מבט של הרגע ובכל זאת יש לה מיומנות של כותבת שירים מעבר לשנותיה”. בלוס אנג'לס טיימס שיבחו את האלבום באומרו ”היא עושה מוזיקה בלתי נשכחת”. בביקורת באתר Sputnikmusic נאמר שהאלבום ”הקלטת הפופ של השנה”. בניו יורק טיימס ציינו כי האלבום הוא ”עבודה וירטואוזית של שקיפות לא שקופה... האלבום הפראי ביותר בקריירה שלה, והמגוון ביותר מבחינה מוזיקלית. והוא גם מצוין, ככל הנראה הטוב ביותר שלה”. בווילג' ווייס ציינו שהאלבום דורש ”הערכה אמיתית של הכישרון של סוויפט, שאינו מתוודה, אלא דרמטי: כמו כותבי שירי קאנטרי רבים לפניה, היא יוצרת דמויות ומצבים - חלקם מהחיים - ומוצאת דרכים רבות עוצמה כדי לתאר אותם”. ברולינג סטון תיארו את סוויפט כאחת הכותבים הטובים ביותר ב”פופ, רוק או קאנטרי”. האלבום והשירים בו זכו בפרסים רבים ודורגו במקומות גבוהים ברשימות סוף שנה רבות. האלבום דורג במקום ה-13 ברשימת האלבומים הטובים ביותר לשנת 2010 של רולינג סטון. ב-About.com הכריזו על Speak Now כאלבום הפופ הטוב ביותר של 2010, וכינו אותו ”מסמך מוזיקלי אישי ואינטימי ביותר, שמושך מאזינים עם הומור וחן”. בוושינגטון פוסט היה האלבום העשירי הטוב ביותר לשנת 2010. בניו יורק טיימס דירגו את האלבום במקום השני, וקבעו כי ”השירים שלה יותר מגוונים, התמונות שהיא מציגה רציניות יותר והלהב שלה חד יותר”. Speak Now נכלל ברשימת "50 אלבומי הנשים הטובים ביותר בכל הזמנים" שפורסמה על ידי רולינג סטון בשנת 2012, ודורג בה במקום ה-45. בשנת 2015 נכלל האלבום ברשימת "300 האלבומים הטובים ביותר ב-30 השנים האחרונות" של Spin ודורג בה במקום ה-147. כתב העת בילבורד דירג את האלבום במקום ה-51 ברשימתם "100 האלבומים הטובים ביותר של העשור השני". בסקר השנתי של Pazz & Jop שנערך על ידי מגזין הוילג' ווייס, האלבום התברג במקום ה-25 ברשימת 1000 האלבומים הטובים ביותר לשנת 2010. אלכס מקפרסון ממגזין הגרדיאן הכליל את האלבום במקום השישי ברשימתו 10 האלבומים הטובים ביותר לשנת 2010. אנטוני ראמוס ממגזין Access Hollywood הכליל את האלבום במקום הרביעי ברשימת 10 האלבומים הטובים ביותר לשנת 2010. בטקס פרסי גראמי ה-54, השיר "Mean" מתוך האלבום זכה בפרס בקטגוריית "שיר הקאנטרי הטוב ביותר" ו"הופעת הסולו קאנטרי הטובה ביותר". האלבום עצמו היה מועמד בקטגוריית "אלבום הקאנטרי הטוב ביותר". האלבום היה מועמד לפרס ג'ונו בקטגוריית "האלבום הבינלאומי של השנה", בשנת 2011. בטקס פרסי הבילבורד הועמד בקטגוריית "אלבום השנה" ו"אלבום הקאנטרי הטוב ביותר", בשנת 2011. האלבום הועמד בקטגוריית "אלבום השנה" במהלך טקס פרסי האקדמיה למוזיקת קאנטרי, פרסי איגוד מוזיקת הקאנטרי ופרסי הקאנטרי האמריקאי, וזכה בפרס בקטגוריית "אלבום הקאנטרי האהוב" בטקס פרסי המוזיקה האמריקאית בשנת 2011. Speak Now הופיע לראשונה בפסגת מצעד 200 האלבומים של הבילבורד והיה לאלבום השני ברציפות של סוויפט שעשה זאת. עם מכירות של 1.047 מיליון עותקים בשבוע הראשון, הפך האלבום לאלבום עם מכירות הפתיחה הגבוהות ביותר מזה חמש שנים ולאלבום השישה עשר בהיסטוריה של ארצות הברית שנמכר בלמעלה ממיליון עותקים בשבוע אחד. מכירות הפתיחה של האלבום היו השניות בגובהן עבור אישה (מאוחר יותר ירד למקום החמישי של סוויפט ואלבומה של ליידי גאגא, Born This Way) והשניות בגובהן עבור אמן קאנטרי (מאוחר יותר ירד למקום השלישי עם יציאת האלבום הבא של סוויפט, Red). האלבום נשאר בפסגת מצעד הבילבורד 200 במשך שישה שבועות, והיה לאלבום שנמכר במרבית העותקים בשבוע אחד בארצות הברית בשנת 2010. כעבור 10 שבועות בלבד מיציאתו, האלבום נמכר בלמעלה מ-2.96 מיליון עותקים בארצות הברית והפך לאלבום השלישי הנמכר ביותר בשנת 2010. נכון לינואר 2012, הוא נמכר בכ-681,000 עותקים דיגיטליים, מה שהופך אותו לאלבום הדיגיטלי העשירי הנמכר ביותר בכל זמנים. הוא הגיע למעמד פלטינה מרובעת לפי איגוד תעשיית ההקלטות האמריקאי (RIAA), והיה האלבום השלישי ברציפות של סוויפט שהגיע למעמד זה. כל ארבעה עשר השירים מהאלבום ושלוש רצועות בונוס נכנסו למצעד הבילבורד הוט 100, המספר הרב ביותר של שירים מאלבום אחד שנכנסו למצעד אי פעם. אחד עשר מהשירים היו במצעד בו זמנית, מה שהפך את סוויפט לאמן השלישי ולאישה הראשונה שעושה זאת. ארבעה שירים מהאלבום נכנסו לעשרת הגדולים במצעד. Speak Now זכה להצלחה גם מחוץ לארצות הברית. הוא נכנס למקום הראשון במצעד האלבומים הקנדי, כשמכר 62,000 עותקים בשבוע הראשון ליציאתו. כבר ביוני 2011, האלבום הגיע למעמד פלטינה משולשת, עם מכירות של 240,000 עותקים. באוסטרליה, נכנס למקום הראשון במצעד והגיע למעמד פלטינה משולשת לפי על ידי איגוד תעשיית ההקלטות האוסטרלי (ARIA) לאחר שמכירותיו הגיעו ל-210,000 עותקים. בניו זילנד, הפך האלבום לשני ברציפות של סוויפט אשר העפיל למקום הראשון במצעד והרוויח מעמד פלטינה לפי על ידי איגוד תעשיית ההקלטות הניו זילנדי (RIANZ). הוא נכנס לעשירייה הראשונה המצעדים בחמש מדינות נוספות, בהן הממלכה המאוחדת, בו הגיע למקום השישי והגיע למעמד זהב. נכון לאוגוסט 2014, הסינגלים "Mine" ו-"Mean" נמכרו בלמעלה מ-3 מיליון עותקים, "Back to December" נמכר בלמעלה 2 מיליון עותקים ו-"The Story of Us" נמכר בלמעלה 1 מיליון עותקים בארצות הברית. "Enchanted", אף על פי שלא יצא כסינגל, נמכר בלמעלה מ-500,000 עותקים במדינה והגיע למעמד זהב. נכון לפברואר 2012 "Ours" נמכר בסכום כולל של 1.224 מיליון עותקים; "Sparks Fly" ו-"Speak Now" נמכרו בכ-841,000 ו-500,000 עותקים. נכון לינואר 2021, נמכר האלבום בלמעלה מ-11 מיליון עותקים ברחבי העולם. ערך מורחב – Speak Now World Tour סיבוב ההופעות "Speak Now World Tour" הוכרז ב-23 בנובמבר 2010. סיבוב ההופעות נמשך לאורך 2011 ובתחילת 2012 והוא כלל 111 מועדים – מתוכם 80 באמריקה הצפונית, 12 באירופה, 12 באוסטרליה, ו-7 באסיה. המבקרים שיבחו אותו, תוך שבבילבורד נכתב כי ”ההפקה בת השעתיים של סוויפט הייתה חוויה מדהימה. הייתה כמות עצומה של פרטים שהפכו את סיבוב ההופעות לשלב הבא בהופעות קאנטרי... השילוב של המוזיקה והאישיות של סוויפט מרתקת”. בניו יורק טיימס נטען שסיבוב ההופעות ”עבד בצורה מתוקתקת, עם אלפים של קולות שרים וצורחים בין השורות. הגברת סוויפט, בת 22, היא הכוכב שלהם... השירים שלה הם סיפורים מתוחים ומלודיים”. סוויפט הזמינה מוזיקאים רבים להצטרף אליה לדואטים במהלך סיבוב ההופעות באמריקה הצפונית, בין השאר את ג'יימס טיילור, ג'ייסון מראז, שון קולבין, ג'וני רזניק, אנדי גרמר, טל בכמן, ג'סטין ביבר, סלינה גומז, ניקי מינאז', נלי, B.o.B, אשר, פלו ריידה, T.I, ג'ון פורמן, ג'ים אדקינס, היילי ויליאמס, Hot Chelle Rae, רוני דאן, דריוס רוקר, טים מקגרו וקני צ'סני. סוויפט ביצעה גרסאות כיסוי אקוסטית רבות במהלך סיבוב ההופעות באמריקה הצפונית – היא אמרה שגרסאות הכיסוי אפשרו לה להיות ”ספונטנית” בהופעה מתורגלת היטב. בסיבוב ההופעות השתתפו יותר מ-1.6 מיליון מעריצים והכנסותיו הוערכו ב-123 מיליון דולר. אלבום ההופעה הראשון של סוויפט, Speak Now World Tour – Live, כלל את 17 ההופעות מהחלק הצפון אמריקאי של סיבוב ההופעות, והוא יצא לאור בנובמבר 2011. Speak Now היה לאלבום הראשון של סוויפט שיצא בעשור השני של המאה ה-21. השפעתו על עולם המוזיקה, ועל סוגת הקאנטרי בפרט הוזכרה במאמרים שונים. בריטני מק'קנה מבילבורד קבעה כי: "בעת שסוויפט התנדנדה באלבום הבכורה שלה, Taylor Swift, ונכנסה לספרי ההיסטוריה עם Fearless,‏ Speak Now היה ונשאר האמירה האמנותית השלמה ביותר שלה, כמו גם העובדה שהוא ייצג אותה במלוא הדרתה ואת מי שהיא אוהבת ואכפת לה ממנו". במגזין Substream קבעו כי "Speak Now שינה את הקריירה שלה והפך למגנום אופוס שלה", והוסיפו ש"קשה לזכור תקופה בה טיילור סוויפט לא הייתה אחד האמנים הגדולים בעולם". אלכס מקפרסון מגרדיאן קבע ש"האלבום נחשב לאות הניצחון של סוויפט" וציין את השירים "Mine" ו-"Enchanted" כשירים שבולטים בו במיוחד. ב-NME קבעו ש"האלבום מתגאה במילים יוצאות דופן בקריירה של סוויפט". השפעתו של Speak Now על עולם המוזיקה וסוגת הקאנטרי בפרט, התבטאה בכך שהוא קבע שני שיאי גינס כבר שיצא; "האלבום הדיגיטלי שנמכר במהירות הגבוהה ביותר – לזמרת" ו"האלבום שנמכר במהירות הגבוהה ביותר בארצות הברית – לזמרת קאנטרי". Speak Now הגיע למקום הראשון במצעד בילבורד 200 לאלבומים, והיה לאלבום השני ברציפות של סוויפט שעשה זאת. עם מכירות של 1.047 מיליון עותקים בשבוע הראשון, הוא הפך לאלבום עם נתון המכירות הגבוה ביותר לשבוע הבכורה מזה חמש שנים, שבוע הבכורה החמישי המוצלח ביותר בכל הזמנים עבור אישה, שבוע הבכורה השלישי הטוב ביותר בכל הזמנים לאלבום הקאנטרי (האלבום עם המכירות הגבוהות ביותר בשבוע הראשון הוא אלבומה של סוויפט, Red, שיצא שנתיים לאחר מכן) ושבוע הבכורה הטוב ביותר בארצות הברית בשנת 2010. בסוף שנת 2011, הוכרז כי היה לאלבום הקאנטרי המצליח ביותר בארצות באותה השנה, כמו גם אחד מ-100 האלבומים הנשיים המצליחים ביותר בכל הזמנים במדינה. בנוסף, הועמד לפרס גראמי בקטגוריית "אלבום הקאנטרי הטוב ביותר" והיה לשני שלה ברציפות שמצליח לעשות זאת. בדצמבר 2020, לאחר צאת אלבום האולפן התשיעי שלה, Evermore, נבחר Speak Now לאלבום הטוב והמשפיע ביותר של סוויפט על ידי מגזין Insider (אנ'). צוין שם ש"כל סימני החתימה שלה נמצאים באלבום הזה, כמו גם היותו אלבום שמכיל מילים כנות להפליא על שברון לב ("Dear John",‏ "Last Kiss"), רצועות דיס ("Mean",‏ "Better than Revenge"), וסיפור מתפתח ("Mine")". כל השירים נכתבו והולחנו על ידי סוויפט.  כל הקרדיטים שלהלן לקוחים מהערות האלבום של Speak Now. מוזיקאים הפקה מידע על האלבום Speak Now באתר MusicBrainz מידע על האלבום Speak Now באתר AllMusic האלבום Speak Now באתר Discogs האלבום Speak Now באתר ספוטיפיי האלבום Speak Now באתר דיזר האלבום Speak Now באתר אפל מיוזיק האלבום Speak Now באתר טיידל The business of being Taylor Swift, Wonderwall.com, ‏2021-03-15 (באנגלית אמריקאית) Caulfield, Keith, "Taylor Swift Sells Over 1 Million in Record Billboard 200 Debut", billboard.com, ‏3 בנובמבר 2010 ‏ "מכרה מיליון: טיילור סוויפט שוברת שיאים", מוזיקה נטו, ‏3 בנובמבר 2010 Taylor Swift: The Receipts, ATRL, ‏3 בפברואר 2021 Caramanica, Jon, "Taylor Swift Is Angry, Darn It', NYTimes.com", The New York Times, ‏20 באוקטובר 2010 Speak Now - Taylor Swift | Songs, Reviews, Credits | AllMusic (באנגלית), נבדק ב-2021-04-03 Taylor Swift - Speak Now, Discogs (באנגלית) Taylor Swift ready to Speak Now with third album - Reuters, web.archive.org, ‏2020-04-13 Speak Now by Taylor Swift (באנגלית אמריקאית), נבדק ב-2021-04-03 Speak Now (Karaoke Version), נבדק ב-2021-04-03 Taylor Swift - Speak Now (2 CD Deluxe Edition), www.target.com (באנגלית) Taylor Swift – Mine (באנגלית), נבדק ב-2021-04-03 Taylor Swift - Sparks Fly, Discogs (באנגלית) Taylor Swift tells EW about new album 'Speak Now': 'I've covered every emotion that I've felt in the last two years.', EW.com (באנגלית) Taylor Swift – Back to December (באנגלית), נבדק ב-2021-04-03 Taylor Swift – Speak Now (באנגלית), נבדק ב-2021-04-03 Taylor Swift – Dear John (באנגלית), נבדק ב-2021-04-03 Sarah Wyland, "Taylor Swift Takes Home Two GRAMMYs at Tribute-Filled Show, Great American Country, ‏12 בפברואר 2012 Taylor Swift – Mean (באנגלית), נבדק ב-2021-04-03 Taylor Swift – The Story of Us (באנגלית), נבדק ב-2021-04-03 Taylor Swift – Never Grow Up (באנגלית), נבדק ב-2021-04-03 Taylor Swift – Enchanted (באנגלית), נבדק ב-2021-04-03 Taylor Swift – Better Than Revenge (באנגלית), נבדק ב-2021-04-03 Taylor Swift – Innocent (באנגלית), נבדק ב-2021-04-03 Taylor Swift – Haunted (באנגלית), נבדק ב-2021-04-03 Taylor Swift – Last Kiss (באנגלית), נבדק ב-2021-04-03 Taylor Swift – Long Live (באנגלית), נבדק ב-2021-04-03 Speak Now - Taylor Swift | Songs, Reviews, Credits | AllMusic, web.archive.org, ‏2017-11-05 Taylor Swift: Speak Now, web.archive.org, ‏2018-10-08 Speak Now | Music | EW.com, web.archive.org, ‏2010-10-28 Taylor Swift: Speak Now | The albums we missed | CD review | Music | The Guardian, web.archive.org, ‏2020-08-03 Album review: Taylor Swift's 'Speak Now' | Pop & Hiss | Los Angeles Times, web.archive.org, ‏2010-10-28 WebCite query result, www.webcitation.org Taylor Swift: Speak Now Album Review | Pitchfork, web.archive.org, ‏2020-12-14 Speak Now | Album Reviews | Rolling Stone, web.archive.org, ‏2013-09-11 Taylor Swift: Speak Now | Music Review | Slant Magazine, web.archive.org, ‏2010-10-28 Rob Sheffield, Rob Sheffield, Taylor Swift Leaves Her Comfort Zones Behind on the Head-Spinning, Heartbreaking 'Folklore', Rolling Stone, ‏2020-07-24 (באנגלית) Speak Now Reviews, Ratings, Credits, and More - Metacritic, web.archive.org, ‏2012-10-07 Speak Now by Taylor Swift reviews | Any Decent Music, web.archive.org, ‏2017-11-07 Speak Now Reviews, Ratings, Credits, and More - Metacritic, web.archive.org, ‏2012-10-07 Album review: Taylor Swift's 'Speak Now' | Pop & Hiss | Los Angeles Times, web.archive.org, ‏2010-10-28 Taylor Swift - Speak Now (staff review) | Sputnikmusic, archive.ph, ‏2010-10-30 Weber, Theon, "The Iceberg Songs of Taylor Swift", The Village Voice, ‏ 3 בנובמבר 2010 Sheffield, Rob, "Speak Now by Taylor Swift", Rolling Stone, ‏26 באוקטובר 2010 30 Best Albums of 2010 | Rolling Stone Music | Lists, web.archive.org, ‏2010-12-17 Top 10 Pop Albums of 2010 - The 10 Best Albums Of the Year, web.archive.org, ‏2012-03-05 Click Track - Lists: Allison Stewart picks her top ten albums of 2010, web.archive.org, ‏2011-10-11 Pop Top 10, Rick Ross, Kanye West, Taylor Swift and More - The New York Times, web.archive.org, ‏2016-02-08 Women Who Rock: The 50 Greatest Albums of All Time: Aretha Franklin, 'I Never Loved a Man the Way I Love You' | Rolling Stone, web.archive.org, ‏2012-07-16 "The 300 Best Albums of the Past 30 Years (1985-2014)", Spin, ‏11 במאי 2015 The A. V. Club, The 50 best albums of the 2010s, The A.V. Club, ‏2019-11-20 (באנגלית) Rocklist.net...Village Voice (Pazz & Jop) Lists 2010 ....., www.rocklistmusic.co.uk guardian.co.uk/music (2010-12-11). "Albums of 2010: How Guardian music critics voted". The Guardian (באנגלית בריטית). ISSN 0261-3077. נבדק ב-2023-03-25. Access’ On The Download Staff’s Top 10’s Of 2010 | Access Online, Access (באנגלית) Wayback Machine, web.archive.org, ‏2016-02-09 2011 Billboard Music Awards Winners List | Billboard, web.archive.org, ‏2015-01-09 CMT : ACM Awards - April 3, 2011 : Academy of Country Music Nominees and Winners, web.archive.org, ‏2015-06-22 2011 American Country Awards Winners – Full List, web.archive.org, ‏2015-02-23 Fastest-selling digital album in the US by a female artist | Guinness World Records, web.archive.org, ‏2015-06-22 Fastest-selling album in the US by a female country artist, Guinness World Records (באנגלית בריטית) American Music Awards 2011: Full list of winners | abc7.com, web.archive.org, ‏2015-02-03 Past Award Winners - Canadian Country Music Association, web.archive.org, ‏2015-09-23 CMA World | International Awards - CMA World, web.archive.org, ‏2015-02-01 Grammy Awards 2012: Complete Winners And Nominees List - The Hollywood Reporter, web.archive.org, ‏2015-01-22 2012 Winners/Nominees | INDIES, web.archive.org, ‏2020-10-17 Week Ending May 29, 2011. Albums: Gaga Goes On Sale | Chart Watch - Yahoo! Music, web.archive.org, ‏2012-10-06 Taylor Swift Sells Over 1 Million in Record Billboard 200 Debut | Billboard, web.archive.org, ‏2016-07-02 Eminem's 'Recovery' Is 2010's Best-Selling Album; Katy Perry's 'California Gurls' Top Digital Song | Billboard, web.archive.org, ‏2016-05-15 January 2-8: Rihanna: The Top Selling Digital Artist Of All Time | That's Really Week (NEW) - Yahoo! Music, web.archive.org, ‏2012-01-08 Gold & Platinum, RIAA (באנגלית אמריקאית) WebCite query result, www.webcitation.org Gold/Platinum, Music Canada (באנגלית אמריקאית) http://www.aria.com.au/pages/httpwww.aria.com.aupagesARIACharts-Accreditations-2010Albums.htm, web.archive.org, ‏2020-07-28 The Official New Zealand Music Chart, THE OFFICIAL NZ MUSIC CHART (באנגלית) Official Albums Chart Top 100 | Official Charts Company, www.officialcharts.com (באנגלית) Allen, Bob, "Hot Tours: Taylor Swift, George Strait, Cirque Du Soleil". Billboard.biz, ‏29 במרץ 2012 Pareles, Jon (2011-07-21). "Her Fans, Squealing, Won't Hold Their Peace". The New York Times (באנגלית אמריקאית). ISSN 0362-4331. נבדק ב-2021-04-03. Roland, Tom, "Taylor Swift: Billboard's Woman of the Year", Billboard, ‏2 בדצמבר 2011 Glazer, Eliot, "Watch Taylor Swift Duet With Shawn Colvin", vulture.com, ‏31 באוקטובר 2011 http://taylorswift.com/news/52463, Taylor Swift official site, ‏21 בנובמבר 2011 Copied to clipboardClick to copy, Why Taylor Swift's 'Speak Now' Is Her Best Album, Billboard (באנגלית) How 'Speak Now' altered Taylor Swift’s career and became her magnum opus, Substream Magazine, ‏2020-04-08 (באנגלית אמריקאית) Taylor Swift: Speak Now | The albums we missed | CD review, the Guardian, ‏2010-12-09 (באנגלית) Taylor Swift albums – ranked and rated in order of greatness, NME, ‏2020-12-17 (באנגלית בריטית) Fastest-selling digital album in the USA by a female artist, Guinness World Records (באנגלית בריטית) Fastest-selling album in the US by a female country artist, Guinness World Records (באנגלית בריטית) Country Albums : Jun 17, 2014 - (Chart position) | Billboard Chart Archive, web.archive.org, ‏2014-06-17 Greatest of All Time Billboard 200 Albums by Women : Page 1 | Billboard, web.archive.org, ‏2018-02-01 Taylor Swift, GRAMMY.com, ‏2021-04-22 (באנגלית) Abigail Abesamis Demarest, All of Taylor Swift's albums, ranked from least to most iconic, Insider (באנגלית אמריקאית) Speak Now (CD). Taylor Swift. Big Machine Records. 2010. BTMSR0300A. Billboard 200 Albums, Billboard, ‏2023 (באנגלית אמריקאית) Independent Albums 2023, Billboard, ‏2023 (באנגלית) Catalog Albums, Billboard, ‏2023 (באנגלית אמריקאית) ARIA Charts - Speak Now, web.archive.org, ‏2020-08-07 The Irish Charts - All there is to know, www.irishcharts.ie CERTIFICADOS – Pro-Música Brasil, pro-musicabr.org.br BPI 一般社団法人 日本レコード協会, www.riaj.or.jp IFPI Norsk platebransje, web.archive.org, ‏2012-11-05 The Official New Zealand Music Chart, THE OFFICIAL NZ MUSIC CHART (באנגלית) RIAS Accreditations – RIAS (באנגלית בריטית) Gold/Platinum, Music Canada (באנגלית אמריקאית)